تقييم المطعم : دخلت المطعم قبل سنوات طويلة مع صديق ، وكنت أبحث عن أكلة كاتسودون ، أطعم أكلة أحبها من المطبخ الياباني ، عبارة عن أرز ولحم . المضحك ان الشيف قال انهم ما عندهم كاتسو دون ، لكن ما فيه مشكلة ، يقدر يسوي لنا اللحم ، والرز ، ونخلطهم حنا وناكلهم . طلعنا ما طلبنا شي .
قبل فترة دعاني صديق آخر للمطعم . أسعارهم جنونية ، وما أتذكر اسم اللي طلبت بالضبط ، لكنه كان عبارة عن رز ملفوف بشرائح لحم ، وكان رائع . وشوربة وشيء آخر ، وتذوقت السمك على الطريقة الفرنسية اللي طلبة جليسي وكان جيد كذلك .
السعر مبالغ فيه جدا ً ، ومع ان اجواء المطعم مميزة إلا اني ما حسيت الارتياح بسبب قرسون مطير عيونه . بشكل عام كان المطعم جيد ، الأكل جيد ، وما أقدر أشتكي من السعر طالما أنا معزوم لكنه كان غالي وكان عامل أساسي بحرصي بالاختيار بشدة .
الخلاصة ، المطعم جيد ، بس نفسيا كذا ما كانت التجربة شي ودي أكرره .